 PRIJEDLOG

 Gradsko vijeće

KLASA: 400-05/22-01/02

URBROJ: 2186-16-02/1-22-5

Ludbreg,26. rujan 2022.

 Temeljem članaka 81. i 82. Pravilnika o proračunskom računovodstvu i računskom planu („Narodne novine“ br.124/14,115/15,87/16, 3/18 ,126/19 i 108/20), i članka 34. Statuta Grada Ludbrega („ Službeni vjesnik Varaždinske županije“ br. 12/2021 ) Gradsko vijeće Grada Ludbrega na 13. sjednici održanoj dana 26. rujna 2022. godine donosi

**ODLUKU**

**o utvrđivanju i raspodjeli rezultata poslovanja te pokriću manjka prihoda i primitka**

**Proračuna Grada Ludbrega za 2021.godinu.**

I.

 Utvrđuje se da manjak prihoda i primitka konsolidiranog Proračuna Grada Ludbrega za 2021. godinu iznosi -5.867.158 kuna.

Rezultat poslovanja tekuće godine utvrđen je na način kako je to propisano člancima 81 i 82 Pravilnika o proračunskom računovodstvu i računskom planu .Izvršeno je prebijanje računa viškova i manjkova po istovrsnim kategorijama i izvorima financiranja (višak prihoda poslovanja i manjak prihoda poslovanja,višak prihoda od nefinancijske imovine i manjak prihoda od nefinancijske imovine ,višak prihoda od financijske imovine i manjak prihoda od financijske imovine), uz uvažavanje izuzetaka propisanih člankom 82 Pravilnika.

Rezultat poslovanja tekuće godine (-5.406.453 kn ) zbraja se s rezultatom poslovanja prethodne proračunske godine (-460.705 kn), te ukupan rezultat poslovanja na dan 31.12.2021.godine iznosi **-5.867.158 kuna.**

Struktura ostvarenog rezultata poslovanja za 2021.godinu prikazana je u tablici:

**Rezultat poslovanja-Grad Ludbreg-razina 22**

|  |  |
| --- | --- |
| Višak prihoda poslovanja | 3.032.784 |
| Manjak prihoda od nefinancijske imovine | 14.308.103 |
| Višak primitaka od financijske imovine i zaduživanja | 4.704.811 |
| Rezultat poslovanja 2020.godine-preneseni | 516.069 |
| Rezultat poslovanja 2021.godine-tekući | -6.570.508 |
| **UKUPNO REZULTAT POSLOVANJA** | **-6.054.438** |

**Konsolidirani rezultat poslovanja (Grad+Dječji vrtić Radost+Centar za kulturu+Knjižnica i čitaonica) -razina 23**

|  |  |
| --- | --- |
| Višak prihoda poslovanja | 6.595.459 |
| Manjak prihoda od nefinancijske imovine | 17.207.748 |
| Višak primitaka od financijske imovine i zaduživanja | 5205836 |
| Rezultat poslovanja 2020.godine-preneseni | -460.705 |
| Rezultat poslovanja 2021.godine-tekući | -5.406.453 |
| **UKUPNO REZULTAT POSLOVANJA** | **-5.867.158** |

II.

Tijekom 2021.godine izvršit će se preraspodjela rezultata na način da se iz ostvarenog viška prihoda poslovanja i primitaka od financijske imovine i zaduživanja zatvara manjak prihoda od nefinancijske imovine.

Manjak prihoda i primitaka Grada Ludbrega iz točke I. Ove Odluke, Izmjenama i dopunama Proračuna Grada Ludbrega za 2022. godinu uravnotežiti će se povećanjem prihoda od prodaje nefinancijske imovine.

III.

 Ova Odluka stupa na snagu prvog dana od objave u Službenom vjesniku Varaždinske županije.

Predsjednik Gradskog vijeća:

 Darko Jagić